ai4bharat/Pralekha huggingface dataset:
पंचायती राज मंत्रालय
पंचायतींमधील शाश्वत विकास उद्दिष्टांचे स्थानिकीकरण यावरील राष्ट्रीय कार्यशाळेत यशाची गुरुकिल्ली म्हणून लोकसहभागावर देण्यात आला भर
गावचे सरपंच हे विश्वस्त आहेत आणि त्यांनी गावाच्या विकासासाठी व्यापक स्वरूपात काम करावे - कपिल मोरेश्वर पाटील
गावचे सरपंच हे विश्वस्त आहेत आणि त्यांच्या गावाच्या विकासाची प्रमुख जबाबदारी त्यांच्यावर असेल असे केंद्रीय पंचायत राज राज्यमंत्री कपिल मोरेश्वर पाटील म्हणाले. गावाच्या प्रगतीसाठी व्यापक स्वरूपात काम करण्याचे आवाहन त्यांनी केले.
पंचायत राज मंत्रालयाने ग्रामीण विकास विभाग आणि पंचायत राज सरकार यांच्या सहकार्याने पुणे इथे आयोजित केलेल्या 'जल समृद्ध आणि स्वच्छ व हरित ग्रामपंचायत' या संकल्पनांवर आधारित पंचायतींमधील शाश्वत विकास उद्दिष्टांचे स्थानिकीकरण या विषयावरील राष्ट्रीय कार्यशाळेच्या दुसऱ्या दिवशी ते बोलत होते.
सबका साथ सब का विकास सब का विश्वास आणि सब का प्रयास ही पंतप्रधान नरेंद्र मोदी यांची संकल्पना असून ग्राम विकासाचे त्यांचे स्वप्न पूर्ण करण्यासाठी आपण सर्वांनी प्रामाणिक काम करण्याची गरज आहे असे पाटील म्हणाले. यावेळी उपस्थित प्रतिनिधींशी त्यांनी संवाद साधला आणि अनेक उदाहरणे देऊन आपले विचार मांडले. लोक सहभागाशिवाय गावाचा विकास अशक्य आहे यावर त्यांनी भर दिला.
दूरदृश्य प्रणालीद्वारे राष्ट्रीय कार्यशाळेला संबोधित करताना महाराष्ट्राचे मुख्यमंत्री एकनाथ शिंदे म्हणाले की शाश्वत विकास उद्दिष्टांच्या स्थानिकीकरणाच्या सर्व नऊ संकल्पना साध्य करण्यासाठी ग्रामपंचायतींना आवश्यक सहाय्य पुरवण्याच्या सूचना सर्व विभागांना देण्यात येतील. अनुभवाच्या देवाणघेवाणीसाठी राष्ट्रीय कार्यशाळा हे अतिशय स्वागतार्ह पाऊल असल्याचे सांगून त्यांनी महाराष्ट्र आणि इतर राज्ये/केंद्रशासित प्रदेशांच्या सक्रिय सहभागाचे कौतुक केले.
कार्यशाळेच्या दुसऱ्या दिवसाची सुरुवात जलसाठा पुनरुज्जीवन या विषयावरची चित्रफीत आणि चर्चेने झाली, ज्यात पाणी उपसण्यापूर्वी पाण्याचे पुनर्भरण करण्यावर भर देण्यात आला. हरियाणाच्या प्रतिनिधींनी गावातील तलावांमध्ये खराब पाणी थेट जाते ही समस्या मांडली आणि पाणी दूषित होण्याची चिंता व्यक्त केली. तज्ञांनी कमीत कमी गुंतवणुकीत स्वदेशी उपाय सुचवले.
उत्तर प्रदेशच्या अयोध्या जिल्ह्याच्या मुख्य विकास अधिकारी अनिता यादव यांनी वॉटर टेबल रिचार्ज, तामसा नदीच्या पुनरुज्जीवनाद्वारे सिंचनावरील खर्च कमी करण्याबाबतची कामे सादर केली.
शाळांमधील उष्णतेपासून मुलांना दिलासा मिळावा यासाठी महाराष्ट्रातील विदर्भ प्रांताच्या सरपंचांनी समितीच्या सदस्यांसमोर समस्या मांडली . त्यावर तज्ज्ञांनी शाळांच्या छतावर पाईपद्वारे पावसाचे साठवलेले पाणी खेळते ठेवण्याचा कमी खर्चाचा उपाय सुचवला. तलाव संरक्षणासाठी झटणारे आनंद मल्लिगवाड यांनी उपस्थितांना पाण्याच्या शाश्वत उपलब्धतेसाठी पंचायतींचे पारंपारिक जलस्रोत/ तलावांचे पुनरुज्जीवन करण्यासाठी प्रोत्साहित केले.
पंचायत राज मंत्रालयाचे सचिव सुनील कुमार यांनी कार्यशाळेच्या चौथ्या सत्राचे अध्यक्षपद भूषवले. विविध नाविन्यपूर्ण प्रकल्पांच्या यशस्वी अंमलबजावणीसाठी लोकसहभाग ही गुरुकिल्ली असल्याचे नमूद केले. तसेच ग्रामपंचायतींना ग्रामसभांच्या माध्यमातून समाजाचा सातत्यपूर्ण सहभाग सुनिश्चित करण्याची सूचना केली. नागपूरच्या खुरसापार ग्रामपंचायतीचे सरपंच सुधीर गोतमारे , साताऱ्याच्या किरकसल ग्रामपंचायतीचे सरपंच अमोल काटकर आणि इतर यात सहभागी झाले होते.
ग्रामीण विकास मंत्रालयाचे सचिव नागेंद्र नाथ सिन्हा यांनी 5 व्या सत्राचे अध्यक्षपद भूषवले. यात पुढील मार्ग, उपजीविका आणि रोजगार निर्मिती, नाविन्यपूर्ण आणि उत्तम पद्धतींचा अवलंब करून महसूल मिळवण्यावर भर देण्यात आला.
पंतप्रधान कार्यालय
बेंगळुरूस्थित हृदयरोगतज्ज्ञ आणि त्यांच्या मुलाकडून वस्तूंच्या पुनर्वापरासाठी करण्यात येणाऱ्या प्रयत्नांची पंतप्रधानांकडून दखल
पंतप्रधान नरेंद्र मोदी यांनी पुनर्वापर आणि ‘टाकाऊ पासून संपत्ती’ याविषयी जागरूकता निर्माण केल्याबद्दल बंगळुरू येथील वरिष्ठ हृदयरोगतज्ज्ञ डॉ दीपक कृष्णमूर्ती आणि त्यांच्या मुलाच्या प्रयत्नांची प्रशंसा केली आहे.
पुनर्वापर आणि ‘टाकाऊ पासून संपत्ती’ याविषयी व्यापक जागरूकता निर्माण करण्यासाठी इतरांनीही असेच प्रयत्न सामायिक करण्याचे आवाहन पंतप्रधानांनी केले.
डॉक्टरांनी माहिती दिली की प्रत्येक शैक्षणिक वर्षाच्या शेवटी त्यांचा मुलगा त्याच्या वहीतून कोरी पाने काळजीपूर्वक काढतो आणि डॉक्टर ती एकत्र चिकटवून कच्च्या कामासाठी वापरतात.
वर उल्लेख केलेल्या डॉक्टरांच्या ट्विट संदेशाला उत्तर देताना पंतप्रधान ट्विट संदेशात म्हणतात;
“शाश्वत जीवनाच्या व्यापक संदेशासह हा एक चांगला सांघिक प्रयत्न आहे. तुमच्या मुलाचे आणि तुमचे अभिनंदन.
इतरांनाही आवाहन कि त्यांनी असेच प्रयत्न सामायिक करावे, ज्यामुळे पुनर्वापर आणि ‘टाकाऊ पासून संपत्ती’ याविषयी अधिक जागरूकता निर्माण होईल.”
भारतीय निवडणूक आयोग
सार्वत्रिक निवडणूक 2019 च्या सातव्या आणि अंतिम टप्प्यातले मतदान 19 मे रोजी
सात राज्ये आणि एका केंद्रशासित प्रदेशातल्या 59 लोकसभा मतदार संघात होणार मतदान
10 कोटी 1 लाख 75 हजार पेक्षा जास्त मतदार ठरवणार 918 उमेदवारांचे भवितव्य
निवडणूक प्रक्रिया सुरळीत पार पडावी यासाठी 1 लाख 12 हजार पेक्षा जास्त मतदान केंद्र
नवी दिल्ली, 17 मे 2019
सातव्या टप्प्यात मतदान होणारे लोकसभा मतदार संघ
|
|
राज्य/केंद्रशासित प्रदेश
|
|
सातव्या टप्प्यातील लोकसभा मतदार संघांची संख्या
|
|
एकूण मतदार
|
|
पुरूष मतदार
|
|
महिला मतदार
|
|
तृतीयपंथी मतदार
|
|
उमेदवारांची संख्या
|
|
मतदान केंद्रांची संख्या
|
|
बिहार
|
|
8
|
|
15252608
|
|
8095447
|
|
7156660
|
|
501
|
|
157
|
|
15811
|
|
हिमाचल प्रदेश
|
|
4
|
|
5330154
|
|
2724111
|
|
2605996
|
|
47
|
|
45
|
|
7723
|
|
झारखंड
|
|
3
|
|
4564681
|
|
2364541
|
|
2200119
|
|
21
|
|
42
|
|
4315
|
|
मध्य प्रदेश
|
|
8
|
|
14913890
|
|
7626516
|
|
7286890
|
|
484
|
|
82
|
|
18411
|
|
पंजाब
|
|
13
|
|
20892674
|
|
11059828
|
|
9832286
|
|
560
|
|
278
|
|
23213
|
|
उत्तर प्रदेश
|
|
13
|
|
23638797
|
|
12818440
|
|
10818931
|
|
1426
|
|
167
|
|
25874
|
|
पश्चिम बंगाल
|
|
9
|
|
14963064
|
|
7698023
|
|
7264664
|
|
377
|
|
111
|
|
17042
|
|
चंदीगढ
|
|
1
|
|
619285
|
|
327984
|
|
291282
|
|
19
|
|
36
|
|
597
|
|
एकूण
|
|
59
|
|
100175153
|
|
52714890
|
|
47456828
|
|
3435
|
|
918
|
|
112986
|
|
सातव्या टप्प्यात मतदान होणारी राज्य/केंद्रशासित प्रदेश
|
|
8
M.Chopade/N.Chitale/P.Malandkar
(Visitor Counter : 77
जलसंपदा, नदी विकास आणि गंगा पुनरुत्थान मंत्रालय
देशातील महत्वाच्या 91 धरणांमध्ये 17 टक्के जलसाठा उपलब्ध
नवी दिल्ली, 7 जून 2018
देशातील महत्त्वाच्या 91 धरणातल्या जलसाठ्यांमध्ये 7 जून 2018 रोजी संपलेल्या सप्ताहामध्ये 26.742 अब्ज घनमीटर पाणी शिल्लक असून, एकूण साठवणूक क्षमतेच्या ते 17 टक्के इतके आहे. गेल्या वर्षीच्या याच कालावधीतील साठ्याच्या 83 टक्के इतका हा साठा आहे.
या जलसाठ्यांची एकूण साठवणूक क्षमता 161.993 अब्ज घनमीटर इतकी आहे. 91 पैकी 37 जलसाठ्यांवर 60 मेगावॅट पेक्षा जास्त क्षमतेचे जल विद्युत प्रकल्प उभारण्यात आले आहेत.
पश्चिम विभागात महाराष्ट्र आणि गुजरातचा समावेश असून यामध्ये 27 धरणांचा समावेश आहे. त्यांची एकूण जल साठवण क्षमता 31.26 अब्ज घनमीटर आहे. या साठ्यांमध्ये सध्या 4.39 अब्ज घनमीटर पाणी उपलब्ध आहे. धरणांच्या साठवणूक क्षमतेपैकी 14 टक्के पाणीसाठा उपलब्ध आहे.
राजस्थान, पश्चिम बंगाल, त्रिपुरा, महाराष्ट्र, उत्तराखंड, आंध्र प्रदेश-तेलंगण, कर्नाटक, केरळ आणि तामिळनाडू या राज्यांमध्ये गेल्या वर्षीच्या तुलनेत चांगला जलसाठा उपलब्ध आहे. मात्र, हिमाचल प्रदेश, पंजाब, झारखंड, ओडिशा, गुजरात, उत्तर प्रदेश, मध्य प्रदेश, छत्तीसगड आणि तेलंगणा या राज्यांतील जलसाठ्यांमधील पाण्याचे प्रमाण गेल्यावर्षीच्या तुलनेत कमी आहे.
B.Gokhale/M.Pange/D.Rane
(Visitor Counter : 29
कार्मिक, सार्वजनिक तक्रार आणि निवृत्ती वेतन मंत्रालय
चालू वर्ष अखेरीपर्यंत राष्ट्रीय भरती बोर्ड  अराजपत्रित पदांच्या भरतीसाठी संगणक-आधारित ऑनलाइन सामायिक पात्रता परीक्षा  आयोजित करणार-डॉ. जितेंद्र सिंह
डॉ जितेंद्र सिंह यांनी डीओपीटीच्या सर्व सहा स्वायत्त संस्थांची घेतली बैठक; सार्वजनिक निधीचा कार्यक्षम वापर आणि लोकानुकुल प्रशासनाला प्रोत्साहन देण्याचे आवाहन
नवी दिल्ली, 22 मे 2022
यंदाच्या वर्षापासून अराजपत्रित पदांच्या भरतीसाठी सामायिक पात्रता परीक्षा आयोजित केली जाईल तसेच अशा प्रकारची पहिली परीक्षा चालू वर्ष अखेरीपर्यंत घेतली जाईल, अशी माहिती, केंद्रीय राज्यमंत्री  विज्ञान आणि तंत्रज्ञान, आणि कार्मिक, सार्वजनिक तक्रार आणि निवृत्ती वेतन मंत्रालय, डॉ. जितेंद्र सिंह यांनी आज दिली.
कार्मिक आणि प्रशिक्षण विभागाअंतर्गत सर्व सहा स्वायत्त संस्थांच्या नॉर्थ ब्लॉक येथे आयोजित संयुक्त बैठकीत त्यांनी सांगितले की, डीओपीटी अंतर्गत राष्ट्रीय भरती संस्था  चालू वर्ष अखेरीपर्यंत अराजपत्रित पदांच्या भरतीसाठी संगणक-आधारित सामायिक परीक्षा घेण्याची तयारी करत आहे.
यामुळे देशाच्या प्रत्येक जिल्ह्यात किमान एक परीक्षा केंद्र उपलब्ध होऊन नोकरीसाठी इच्छुक उमेदवारांची भरती प्रक्रिया सुलभ होणार असून ही गोष्ट गेम-चेंजर ठरेल असे ते म्हणाले.
सामायिक परीक्षा ही तरुण नोकरी इच्छुकांसाठी ‘नोकरी प्रक्रिया सुलभ’ करण्यासाठी डीओपीटीने केलेली सुधारणा असून तरुणांसाठी, विशेषतः दूरवरच्या आणि दुर्गम भागातल्यांसाठी हे मोठे वरदान ठरेल असे ते म्हणाले. ही ऐतिहासिक सुधारणा कुठल्याही पार्श्वभूमीच्या अथवा सामाजिक-आर्थिक स्तरातल्या सर्व उमेदवारांना समान संधी देईल, असे ते म्हणाले. हा बदल महिला आणि दिव्यांग उमेदवारांसाठी तसेच विविध परीक्षा द्यायला अनेक केंद्रांवर जायचा प्रवास परवडत नाही, अशा उमेदवारांनाही मोठा फायद्याचा ठरेल असे ते म्हणाले. सुरुवातीला ही परीक्षा हिंदी आणि इंग्रजीसह 12 भाषांमध्ये घेतली जाईल आणि त्यानंतर राज्यघटनेच्या 8 व्या अनुसूचीत उल्लेख केलेल्या सर्व भाषांचा यात समावेश केला जाईल असे मंत्री म्हणाले.
प्रधानमंत्री नरेंद्र मोदी यांनी मांडलेली ‘संपूर्ण सरकार” ही संकल्पना केवळ साचेबध्दता दूर करणार नाही, तर प्रत्येक समस्येचे निराकरण करण्याचे काम एकमेकांवर न सोडता एकत्रितपणे करणारी विविध मंत्रालये, विभाग आणि सरकारी संस्थांच्या मदतीने प्रशासनाचा दृष्टीकोन एकात्मिक आणि सर्वसमावेशक बनवायला मदत करेल असे डॉ. जितेंद्र सिंह म्हणाले. काळाची आणि 21 व्या शतकातल्या भारताची गरज ओळखून प्रशासनाचा संपूर्ण संदर्भ आणि संकल्पनेचे पुनर्रचना होत असल्याचे ते म्हणाले.
यावेळी सर्व 6 स्वायत्त संस्थांच्या प्रमुखांनी संस्थेचे आदेश, काम, अर्थसंकल्प, ध्येय्य आणि उद्दिष्ट यावर तपशीलवार सादरीकरण केले.R.Aghor/R.Agashe/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 224
वाणिज्य आणि उदयोग मंत्रालय
एमपीईडीए क्षेत्रीय प्रभाग, मुंबई आणि नेटफिश ने ससून डॉक फिशिंग बंदर, मुंबई येथे आझादीचा अमृत महोत्सव साजरा केला
मुंबई, 27 सप्टेंबर 2021
"आझादी का अमृत महोत्सव" चा एक भाग म्हणून स्वातंत्र्याच्या 75 वर्षांच्या स्मरणार्थ साजरा करण्या हेतु, वाणिज्य विभाग, भारत सरकार 20 ते 26 सप्टेंबर, 2021 पर्यंत आर्थिक विकास, विशेषतः भारतातील निर्यातीला प्रोत्साहन देण्यावर लक्ष केंद्रित करून " वाणिज्य सप्ताह" आयोजित करत आहे. या संदर्भात, समुद्री उत्पादन निर्यात विकास प्राधिकरण , क्षेत्रीय प्रभाग, मुंबई ने नेटफिश आणि सीफूड एक्सपोर्टर्स असोसिएशन ऑफ इंडिया यांच्या संयुक्त विद्यमाने “आझादी का अमृत महोत्सव” साजरा केला आणि ससून डॉक फिशिंग हार्बर, मुंबई येथे विविध कार्यक्रमांचे आयोजन केले. पंधरा मासेमारीच्या जहाजांच्या प्रवासाची व्यवस्था करण्यात आली होती ज्यात मासेमारीच्या जहाजांना भारतीय ध्वज, आझादी का अमृत महोत्सव झेंडे, बॅनर, तिरंगा आणि सजावटीच्या वस्तूंनी सजवण्यात आले होते आणि समुद्रात प्रवेश केला गेला.
महाराष्ट्र शासनाचे मत्स्यव्यवसाय आयुक्त डॉ.अतुल पाटणे यांनी या प्रसंगी प्रमुख पाहुणे म्हणून उपस्थिती लावली आणि यांच्या हस्ते ध्वजारोहण समारंभाचे उद्घाटन करण्यात आले. पाहुण्यांसह थोड्या अंतरासाठी समुद्रात जाणाऱ्या मासेमारी बोटींपैकी एकावर ध्वजवंदन समारंभ आयोजित करण्यात आला होता. मासेमारी करणाऱ्यांना टी-शर्ट, कॅप्स, मास्क आणि बॅजचे वितरण करण्यात आले. मुंबईतील फिशरी सर्व्हे ऑफ इंडिया, नेट मेंडींग हॉलमध्ये "शाश्वत भविष्यासाठी जबाबदार मासेमारी" या विषयावर जनजागृती कार्यक्रम आयोजित करण्यात आला ज्यामध्ये सीएमएफआरआई , मुंबईचे श्री अजय नखवा आणि नेटफिश- एमपीईडीए च्या डॉ.गिरिजा सौरभ बेहेरे यांनी अनुक्रमे शाश्वत भविष्यासाठी किशोर मासेमारी आणि जबाबदार मासेमारी यावर व्याख्याने दिली.
श्री. राजेंद्र जाधव, मत्स्यव्यवसाय आयुक्त, महाराष्ट्र सरकार, डॉ. एल.एन मूर्ती, सीआयएफटी, मुंबईचे प्रधान शास्त्रज्ञ, डॉ. श्रीनाथ पी.जी., उप संचालक, एमपीईडीए क्षे.प्र., मुंबई, श्री संजय वाटेगावकर, मत्स्यपालन आयुक्त, महाराष्ट्र सरकार, श्री. शिर्के, एमआईडीसी , श्री अजय नखवा, सीएमएफआरआई, मुंबई चे शास्त्रज्ञ, श्री. अशोक कदम, एफएसआई चे मत्स्य शास्त्रज्ञ, श्री पवन भारती, जनसंपर्क अधिकारी, मुंबई पोर्ट ट्रस्ट आणि इतर अधिकारी जसे मुंबई पोर्ट ट्रस्ट, मुंबई पोलीस, राज्य विभाग मत्स्यव्यवसाय, मत्स्य व्यवसाय सहकारी संस्था आणि मत्स्य व्यवसाय संघटनेचे अध्यक्ष आदि जनजागृती कार्यक्रम आणि मासेमारीच्या प्रवासादरम्यान उपस्थित होते. हा कार्यक्रम यशस्वीरित्या पार पाडण्यासाठी संघटनेसाठी मच्छीमारांनी पाठिंबा आणि सकारात्मक प्रतिसाद दिला. ससून डॉक फिशिंग हार्बर मधील उत्साही मच्छीमार समुदायाद्वारे एक सांस्कृतिक कार्यक्रम आयोजित करण्यात आला होता ज्यात पारंपारिक मच्छीमार नृत्य सादर केले.
श्री सुब्राय पवार, सहाय्यक संचालक, एमपीईडीए, मुंबई यांनी आभार मानले.सीफूड एक्सपोर्टर्स असोसिएशन ऑफ इंडिया आणि सीफूड एक्सपोर्टर ऑफ इंडिया आणि मुंबई यांच्या संयुक्त विद्यमाने कार्यक्रम प्रायोजित केला गेला . एमपीईडीए, नेटफिश, नौदल, पोलीस विभाग, मुंबई पोर्ट ट्रस्ट आणि मत्स्य व्यवसाय विभागाच्या अधिकाऱ्यांनी आझादी का अमृत महोत्सव कार्यक्रमाच्या संघटनेत सक्रिय सहभाग घेतला.
ससून डॉक फिशिंग बंदरावर मासेमारी जहाजावर ध्वजारोहण समारंभPIB Mumbai/MPEDA/DR
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 139
आरोग्य आणि कुटुंब कल्याण मंत्रालय
पंतप्रधान नरेंद्र मोदी यांचे क्षयरोग मुक्त भारताचे स्वप्न 2025 पर्यंत पूर्ण होणार
क्षयरोगाविरुद्ध सार्वजनिक आरोग्य क्षेत्रातील सुविधांचा आढावा घेण्यासाठी मनसुख मांडवीय यांच्या अध्यक्षतेखाली सर्व राज्यांसोबत उच्चस्तरीय बैठक
क्षयरोगाविरुद्धचा लढा लोकचळवळ आणि लोकउपक्रम व्हावा- मनसुख मांडवीय
नवी दिल्ली, 2 सप्टेंबर 2021
केंद्रीय आरोग्य आणि कुटुंबकल्याण मंत्री मनसुख मांडवीय यांच्या अध्यक्षतेखाली आज सर्व राज्ये/केंद्रशासित प्रदेशांचे आरोग्यमंत्री आणि प्रधान सचिव/ अतिरिक्त मुख्य सचिव यांची क्षयरोग निर्मूलनविषयक प्रयत्नांचा आढावा घेण्यासाठी बैठक झाली. केंद्रीय आरोग्य राज्यमंत्री डॉ. भारती पवार याही या बैठकीला उपस्थित होत्या. केंद्र सरकार, राज्यांच्या सहकार्याने, क्षयरोगाविरुद्ध एकत्रित आणि विशिष्ट उद्दिष्टप्राप्तीसाठी प्रयत्न करत आहे.
राज्याचे आरोग्यमंत्री राजेश टोपे यांच्यासह सर्व राज्यांचे मंत्री या बैठकीला उपस्थित होते.
क्षयरोगाचे निर्मूलन करण्यासाठी सुरु असलेल्या प्रयत्नांविषयी केंद्रीय आरोग्यमंत्र्यांनी या बैठकीत आनंद व्यक्त केला. तसेच, सर्व राज्ये आणि केंद्रशासित प्रदेशांनी आपापल्या राज्यात याबद्दल सुरु असलेल्या पद्धती आणि उपक्रमांची माहिती एकमेकांना द्यावी, जेणेकरुन सर्व राज्यात उत्तम उपक्रम राबवले जाऊ शकतील, असा सल्लाही आरोग्यमंत्र्यांनी दिला.
“एकत्रित आणि परस्पर समन्वय साधून केलेले प्रयत्न आपले उद्दिष्ट लवकरात लवकर साध्य करण्यात नक्कीच लाभदायक ठरतील.” असे मनसुख मांडवीय यावेळी म्हणाले.
“क्षयरोग निर्मूलनासाठीच्या अभियानात मदत करु शकतील, अशा लोकांना आपण प्रोत्साहन द्यायला हवे. हे अभियान आपल्याला जनउपक्रम म्हणून राबवायचे आहे.” असेही ते पुढे म्हणाले.याबाबत राज्ये/केंद्रशासित प्रदेशांकडून येणाऱ्या सर्व सूचनांचे केंद्र सरकार कायमच स्वागत करेल, आपण सर्वांनी मिळून पंतप्रधानांचे क्षयमुक्त भारताचे स्वप्न 2025 पर्यंत पूर्ण करायचे आहे, असेही त्यांनी सांगितले. त्याशिवाय आरोग्य मंत्रालयाचे इतर उपक्रम आणि कोविडच्या सार्वजनिक आरोग्य व्यवस्थापनाबाबतही राज्ये आणि केंद्रशासित प्रदेशांनी सूचना द्याव्यात, असे आवाहन त्यांनी केले.
क्षयरोग निर्मूलन चळवळीच्या कामात कोविड संसर्गामुळे असलेले धोके लक्षात घेऊन, त्यांनी कोविड लसीकरण मोहिमेला वेग देण्याचे निर्देश दिले. याच संदर्भात, त्यांनी राज्यांना भाजीविक्रेते, इतर किरकोळ विक्रेते आणि हातगाडीवाले अशा व्यावसायिकांसाठी स्वतंत्र लसीकरण मोहीम अधिक वेगाने राबवण्याचे निर्देश दिले.
यावेळी बोलतांना संघराज्य सहकार्याच्या तत्वाचा उल्लेख करत, राज्यमंत्री डॉ भारती पवार म्हणाल्या की येत्या तीन वर्षात क्षयरोगाचे देशातून समूळ उच्चाटन करण्यासाठी आपले प्रयत्न कित्येक पटीने वाढवण्याची गरज आहे. कोविड महामारीच्या काळात देखील या अभियानाअंतर्गत राबवलेले उपक्रम- जसे की कोविड आणि क्षयरोगाचे बाय-डायरेक्शनल स्क्रीनिंग, क्षयरोगाची औषधे रुग्णांना घरपोच पोचवणे यांचा उल्लेख केला. जन जन को जगाना है, टिबी को हराना है अशी घोषणा देत,आरोग्य विभागाच्या संपूर्ण चमूने या मोहिमेत एकत्रित आणि पूर्ण प्रयत्न करावेत, असे आवाहन त्यांनी केले.
या वेळी सर्व राज्यातील या मोहिमेची अंमलबजावणी करणाऱ्या पथकांनी आपापल्या भागातील उपाययोजनांची माहिती दिली आणि उद्दिष्टप्राप्तीसाठीच्या पुढच्या योजनाही सांगितल्या.
केंद्रीय आरोग्य सचिव राजेश भूषण यांच्यासह इतर वरिष्ठ अधिकारीही यावेळी उपस्थित होते.
Jaydevi PS/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
भारतातून हत्तीरोगाचे उच्चाटन करण्यासाठीचा गतीमान आराखडा जारी
नवी दिल्ली, 13 जून 2018
हत्तीरोग आणि त्याचा प्रसार यांच्या उच्चाटनासाठी भारत कटिबद्ध असल्याचे प्रतिपादन केंद्रीय आरोग्यमंत्री जे.पी.नड्डा यांनी केले. हत्तीरोग उच्चाटनासाठीच्या दहाव्या जागतिक आघाडीच्या बैठकीत ते आज नवी दिल्ली येथे बोलत होते. भावी पिढी हत्तीरोगापासून मुक्त रहावी असे सांगतानाच या रोगाच्या उच्चाटनासाठीच्या नवनव्या संशोधनाचे आणि उपक्रमांचे भारताने नेहमीच स्वागत केले आहे असे त्यांनी सांगितले.
हत्तीरोगाच्या उच्चाटनामध्ये भारताने लक्षणीय प्रगती केली आहे. केंद्र आणि राज्य सरकारे आणि विकास भागीदारांच्या एकत्रित प्रयत्नातून हत्तीरोगाचे सर्वाधिक प्राबल्य असणाऱ्या 256 जिल्ह्यांपैकी 100 जिल्ह्यांनी रोगमुक्तीचे उद्दीष्ट साध्य केले आहे. प्रसार मूल्यांकन सर्वेक्षणानंतर व्यापक प्रमाणात देण्यात येणारा औषध कार्यक्रम थांबवण्यात आला असून सध्या हे जिल्हे निगराणीखाली असल्याचे नड्डा यांनी सांगितले.
N.Sapre/N.Chitale/P.Malandkar
(Visitor Counter : 86
पंतप्रधान कार्यालय
त्रिशूरमधील श्री सीताराम स्वामी मंदिरातील कार्यक्रमात व्हिडिओ संदेशाद्वारे पंतप्रधानांनी केलेले भाषण
नमस्कारम्!
केरळ आणि त्रिशूर मधील माझ्या सर्व बंधू भगिनींना त्रिशूरपूरम् पर्वाच्या खूप-खूप शुभेच्छा. त्रिशूर ही केरळची सांस्कृतिक राजधानी म्हणून ओळखली जाते. जिथे संस्कृती असते, तिथे परंपराही असते, तिथे कलाही असतात. तिथे अध्यात्मही असते तसेच तत्वदर्शनही असते. तिथे सण उत्सवही असतात तसेच हर्षोल्लासही असतो. मला आनंद आहे की त्रिशूर हा वारसा आणि ओळख जिवंत ठेवत आहे. श्री सीताराम स्वामी मंदिर, गेल्या अनेक वर्षांपासून या दिशेने एक ऊर्जा केंद्र म्हणून काम करत आहे. मला सांगण्यात आले आहे की तुम्ही सर्वांनी हे मंदिर आता आणखी दिव्य आणि भव्य केले आहे. या प्रसंगी सुवर्णजडीत गर्भगृह भगवान श्रीसीताराम, भगवान अयप्पा आणि भगवान शिव यांना समर्पित केले जात आहे.
आणि मित्रांनो,
जिथे श्री सीताराम आहेत तिथे श्री हनुमान नाहीत, हे होऊच शकत नाही. त्यामुळे आता ५५ फूट उंचीची हनुमानजींची भव्य मूर्ती भाविकांवर कृपाप्रसादाचा वर्षाव करणार आहे. त्यानिमित्त मी सर्व भक्तांना कुम्भाभिषेकमच्या शुभेच्छा देतो. विशेषतः, मी श्री टी एस कल्याणरामन जी आणि कल्याण परिवारातील सर्व सदस्यांचे अभिनंदन करू इच्छितो. मला आठवतंय की खूप वर्षांपूर्वी तुम्ही मला गुजरातमध्ये भेटायला आला होतात, तेव्हा तुम्ही मला या मंदिराचा प्रभाव आणि प्रकाश याविषयी सविस्तर सांगितलं होतं. आज, भगवान श्री सीतारामजींच्या आशीर्वादाने, मी या शुभ सोहळ्याचा एक भाग आहे. मनाने, अंतःकरणाने आणि जाणीवेने, मला तुमच्यामध्ये तिथे मंदिरातच असल्याची अनुभूती येत आहे आणि मला आध्यात्मिक आनंदही मिळत आहे.
मित्रांनो,
त्रिशूर आणि श्रीसीताराम स्वामी यांची मंदिरे आस्थेच्या परमोच्च शिखरावर आहेतच त्याचबरोबर ती भारताच्या चेतनेचे आणि आत्म्याचेही प्रतिबिंब आहेत. मध्ययुगीन काळात जेव्हा परकीय आक्रमक आपली मंदिरे आणि प्रतीके नष्ट करत होते, तेव्हा त्यांना वाटत होते की ते दहशतीच्या माध्यमातून भारताची ओळख नष्ट करतील. पण त्याला हे माहीत नव्हते की भारत प्रतीकांमध्ये दिसतो खरा, पण भारत असतो तो ज्ञानामधे. भारत जगतो- वैचारिक बोधात. भारत जगतो - शाश्वताच्या शोधात. त्यामुळेच काळाने दिलेल्या प्रत्येक आव्हानाला तोंड देऊनही भारत जिवंत आहे. म्हणूनच येथे श्री सीताराम स्वामी आणि भगवान अयप्पा यांच्या रूपाने भारतीयत्व आणि भारताचा आत्मा आपल्या अमरत्वाचा जयघोष करत राहिला आहे. शतकानुशतके पूर्वीच्या त्या खडतर काळातील या घटना, तेव्हापासून स्थापित ही मंदिरे, ‘एक भारत श्रेष्ठ भारत’ ही हजारो वर्षांची अमर कल्पना असल्याचेच घोषित करतात. आज स्वातंत्र्याच्या सुवर्णकाळात आपण आपल्या वारशाचा अभिमान बाळगण्याची प्रतिज्ञा घेऊन हा विचार पुढे नेत आहोत.
मित्रांनो,
आपली मंदिरे, आपली तीर्थक्षेत्रे ही आपल्या समाजाच्या मूल्यांची आणि समृद्धीची शतकानुशतके प्रतीके राहिली आहेत. मला आनंद आहे की श्री सीताराम स्वामी मंदिर प्राचीन भारताची ती भव्यता आणि वैभव जपत आहे. समाजाकडून मिळालेली संसाधने समाजालाच परत देण्याची मंदिरांची परंपरा होती ती तुम्ही पुढे नेत आहात. मला सांगण्यात आले आहे की या मंदिराच्या माध्यमातून अनेक लोककल्याणकारी कार्यक्रम चालवले जातात. या प्रयत्नांमध्ये मंदिराने देशाचे आणखी संकल्पही जोडावेत अशी माझी इच्छा आहे. श्री अन्न अभियान असो, स्वच्छता अभियान असो किंवा नैसर्गिक शेतीबाबत जनजागृती असो, तुम्ही सर्वजण अशा प्रयत्नांना अधिक गती देऊ शकता. मला खात्री आहे की, श्री सीताराम स्वामीजींचा आशीर्वाद आपल्या सर्वांवर असाच राहील आणि आपण देशाच्या संकल्पासाठी कार्य करत राहू. या शुभ प्रसंगी तुम्हा सर्वांचे पुन्हा एकदा खूप खूप अभिनंदन.
खूप खूप धन्यवाद!
गृह मंत्रालय
केंद्रीय गृह आणि सहकार मंत्री अमित शाह उद्या नवी दिल्ली येथे करणार “सीएपीएफ ई आवास” वेब पोर्टलचा प्रारंभ
हे वेब पोर्टल सर्व केंद्रीय सशस्त्र पोलीस दल  आणि आसाम रायफल्सच्या पात्र कर्मचार्यांना ऑनलाइन नोंदणी आणि निवासी क्वार्टर/एसएफएचे वितरण करण्यास मदत करेल
नवी दिल्ली, 31 ऑगस्ट 2022
केंद्रीय गृह आणि सहकार मंत्री अमित शाह उद्या नवी दिल्ली येथे “सीएपीएफ ई आवास” वेब पोर्टलचा प्रारंभ करतील. केंद्रीय सशस्त्र पोलीस दल  कर्मचार्यांसाठी गृहनिर्माण समाधान गुणोत्तर  वाढवणे हे पंतप्रधान नरेंद्र मोदी यांच्या नेतृत्वाखालील सरकारच्या प्राधान्य क्षेत्रांपैकी एक आहे. एचएसआर वाढवण्यासाठी, नवीन घरांच्या बांधकामाव्यतिरिक्त, सीएपीएफच्या सध्याच्या घर वाटप धोरणात बदल करण्यात आला आहे ज्याद्वारे एका दलाची रिकामी घरे इतर दलांच्या इच्छुक कर्मचाऱ्यांना वितरित केली जाऊ शकतात. गृह वाटपाचे सुधारित धोरण कार्यान्वित करण्यासाठी आणि वाटप प्रक्रियेत पारदर्शकता आणण्यासाठी, “सीएपीएफ ई आवास” नावाचे एक सामान्य वेब पोर्टल विकसित करण्यात आले आहे . या पोर्टलमुळे सीएपीएफ आणि आसाम रायफल्सच्या कर्मचाऱ्यांना निवासाची सोय उपलब्ध करून देण्याबरोबरच कुटुंबासमवेत राहणाऱ्या कर्मचाऱ्यांच्या राहण्याची वेगळी सोय उपलब्ध होईल. हे वेब-पोर्टल सर्व CAPF आणि आसाम रायफल्सच्या पात्र कर्मचार्यांना ऑनलाइन नोंदणी आणि निवासी क्वार्टर/SFA चे वाटप करण्यास मदत करेल.
“सीएपीएफ ई आवास” पोर्टल, जे ' सामान्य रहिवासी निवास ई-संपदा ' च्या ऑनलाइन वाटप प्रणालीच्या धर्तीवर विकसित केले गेले आहे, जे CAPF द्वारे 'निवासी क्वार्टर्स/विभक्त कुटुंब निवास ' च्या अचूक यादीची देखभाल तसेच ऑनलाइन प्रक्रियेद्वारे दलातील पात्र कर्मचाऱ्यांना त्यांचे वाटप सुलभ करेल.
या पोर्टलमध्ये अर्जदाराला वाटप प्रक्रियेच्या विविध टप्प्यांवर एसएमएस आणि ई-मेलद्वारे माहिती देण्याची तरतूद आहे. हे पोर्टल मागणी आणि तफावत  या तत्वावर आधारित असून नवीन क्वार्टरच्या बांधकामासाठीचे नियोजन देखील सुकर करेल.
या पोर्टलमध्ये अशी तरतूद आहे की, जर कोणत्याही विशिष्ट दलाचे एखादे घर चार महिन्यांच्या कालावधीसाठी कोणत्याही कारणास्तव वितरित केले गेले नाही, तर केंद्रीय सशस्त्र पोलीस दलाचे कोणतेही कर्मचारी त्याच रिकाम्या घरासाठी ऑनलाइन अर्ज करू शकतात. वेगवेगळ्या दलातील अंतर्गत वाटपासाठी उपलब्ध असलेली घरे सर्व CAPF कर्मचाऱ्यांना दिसतील. दलातल्या अंतर्गतवाटपाच्या या तरतुदीमुळे उपलब्ध घरांचा योग्य वापर होईल आणि त्यामुळे एचएसआर वाढेल.
केंद्रीय सशस्त्र पोलीस दल हे गृह मंत्रालयाच्या अखत्यारीत असलेल्या भारतीय संघाच्या सहा दलांसाठी एकसमान नाव आहे. यामध्ये आसाम रायफल्स , सीमा सुरक्षा दल , केंद्रीय औद्योगिक सुरक्षा दल , केंद्रीय राखीव पोलीस दल , इंडो-तिबेट सीमा पोलीस  आणि सशस्त्र सीमा बल  या सहा दलांचा समावेश आहे.S.Patil/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 119
युवा व्यवहार आणि क्रीडा मंत्रालय
खोट्या खेलो इंडिया जाहिरातीद्वारे अनेक खेळाडूंना फसवल्याप्रकरणी भारतीय क्रीडा प्राधिकरणाकडून उत्तर प्रदेशात एफआयआर दाखल
नवी दिल्ली, 4 नोव्हेंबर 2020
भारतीय क्रीडा प्राधिकरणाला  देशभरातील तळागाळातील तरूण खेळाडूंकडून अनेक तक्रारी प्राप्त झाल्या आहेत की 2021 मध्ये हरियाणातील पंचकुला येथे होणाऱ्या खेलो इंडिया स्पर्धेत भाग घेण्यासाठी अर्ज मागवण्याबाबत सोशल मीडिया प्लॅटफॉर्मवर एक जाहिरात पोस्ट करण्यात आली आहे. या जाहिरातीत खेलो इंडिया शिबिरात नाव नोंदवण्यासाठी खेळाडूंना 6000 रुपये जमा करण्यास सांगण्यात आले आहे तसेच चाचणीनंतर ते खेलो इंडिया स्पर्धेत सहभागी होऊ शकतील, असे आश्वासन देण्यात आले आहे. जाहिरातीत एक दूरध्वनी क्रमांक देखील दिला आहे. प्राधिकरणाने इच्छुक असल्याचे दाखवत आग्रा येथील रहिवासी असलेल्या व्यक्तीच्या बँक खात्याची माहिती मिळवली आहे.
या जाहिरातीमध्ये युवक कल्याण आणि क्रीडा मंत्रालय, भारतीय क्रीडा प्राधिकरण आणि खेलो इंडिया यांच्या लोगोचा वापर केला आहे. ज्यामुळे कित्येक खेळाडूंची ही सरकारी जाहिरात असल्याबाबत दिशाभूल केली गेली.
भारतीय क्रीडा प्राधिकरणाने उत्तर प्रदेश पोलिसात प्रथम माहिती अहवाल दाखल केला आहे आणि या प्रकरणाची त्वरित चौकशी करण्यास सांगितले आहे. खेलो इंडिया ही एक सरकारी योजना आहे आणि त्यामध्ये सहभागी होण्यासाठी खेळाडूंना पैसे देण्याची गरज नाही. एसएआय / खेलो इंडियाकडून कोणतीही चाचणी घेतली जात नाही. एसजीएफआय / एआययूने आयोजित केलेल्या शालेय स्पर्धा / विद्यापीठ स्पर्धेतील कामगिरीच्या आधारे खेळाडू खेलो इंडिया स्पर्धेत भाग घेण्यासाठी पात्र ठरतात.
U.Ujgare/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 66
पंतप्रधान कार्यालय
अवकाळी पाऊस आणि वादळामुळे देशाच्या विविध भागात झालेल्या जीवितहानीबद्दल पंतप्रधानांकडून दु:ख
नवी दिल्ली, 17 एप्रिल 2019
मध्यप्रदेश, राजस्थान, मणीपूर सह देशाच्या विविध भागात अवकाळी पाऊस आणि वादळामुळे झालेल्या जीवितहानीबद्दल पंतप्रधान नरेंद्र मोदी यांनी दु:ख व्यक्त केले आहे.
या पावसाचा फटका बसलेल्या बाधितांच्या मदतीसाठी सरकार सर्वतोपरी प्रयत्न करत असून, परिस्थितीवर सरकारचे लक्ष आहे, असे त्यांनी म्हटले आहे.
मध्य प्रदेश, राजस्थान, मणिपूरसह देशाच्या विविध भागात वादळ आणि अवकाळी पावसात मृत्युमुखी पडलेल्या व्यक्तींच्या नातेवाईकाला, पंतप्रधान राष्ट्रीय मदत निधीतून प्रत्येकी दोन लाख रुपयांची, तर जखमींना प्रत्येकी पन्नास हजार रुपयांची मदत देण्यात येईल.
M.Chopade/N.Chitale/D.Rane
(Visitor Counter : 32